Marius Lăcătuș, săgeți către Daniel Oprița după parcursul slab al CSA Steaua: "Trebuie să îți asumi și tu"
CSA Steaua are un sezon modest în Liga 2 și este aproape să rateze play-off-ul, iar Marius Lăcătuș crede că este și vina lui Daniel Oprița.
"Se poate întâmpla și un sezon mai puțin reușit. Nu cred că e sfârșit de drum pentru Oprița, depinde în mare parte de el. Aici e un lucru pe care eu cred că și l-a asumat de la începutul acestui sezon. Mă îndoiesc de faptul că cei din conducere i-au impus niște jucători.
Sunt jucătorii pe care el și i-a ales sau, mai bine spus, pe care a putut să-i aducă în condițiile date. Când vorbești de jucători, trebuie să îți asumi și tu pentru că toate transferurile le-ai făcut tu.
Eu cred că va continua Oprița. În cazul în care vor găsi varianta cea mai bună pentru a avea drept de promovare în sezonul următor, atunci cred că ar fi un imbold pentru jucători și pentru Oprița să continue", a declarat Lăcătuș, la emisiunea Fotbal Club de la Digi Sport.